**ΥΠΕΡΡΕΑΛΙΣΜΟΣ**

Ο σουρρεαλισμός, όπως τον όρισε ο Breton, προοριζόταν να αναθεωρήσει τον ορισμό της πραγματικότητας. Τα μέσα που χρησιμοποίησε, αυτοματική γραφή, καταγραφή ονείρων, αφηγήσεις σε κατάσταση ύπνωσης, ποιήματα και πίνακες δημιουργημένα από τυχαίες επιρροές, τέχνη που απεικόνιζε σκηνές παράδοξες και ονειρικές, όλα είχαν επινοηθεί για την εξυπηρέτηση του ίδιου θεμελιώδους σκοπού — την αλλαγή της αντίληψής μας για τον κόσμο κι ως εκ τούτου και την αλλαγή του ίδιου του κόσμου. […] C.W.E. Bigsby, *Νταντά και Σουρρεαλισμός*, μτφ. Ελένη Μοσχονά, Ερμής, Αθήνα 1989 (3η έκδ.), 60-61 (Η γλώσσα της Κριτικής, 12).



André Masson, «Αυτόματη Ζωγραφική», μελάνι σε χαρτί (1924)  
[πηγή: Μουσείο Μοντέρνας Τέχνης, Νέα Υόρκη].

**Βασικά χαρακτηριστικά**

* Περιέχει στοιχεία όπως ο έρωτας, το χιούµορ, το όνειρο και το **παράλογο.**
* **Απουσία λογικής αλληλουχίας**, συνειρµική σύνθεση των σκηνών, όπως ακριβώς γίνεται στην κατάσταση του ονείρου.
* Εικονοπλαστική φαντασία: εντυπωσιακές εικόνες, παράλογες και **τολµηρές µεταφορές** που δεν ερµηνεύονται µε τη λογική αλλά µε τη φαντασία.
* **Ελεύθερος στίχος** (χωρίς µέτρο και οµοιοκαταληξία, χωρίς σταθερό αριθµό συλλαβών σε κάθε στίχο, χωρίς στροφές).
* **Χαλαρή στίξη ή αστιξία** (απουσιάζουν εντελώς τα σηµεία στίξης).
* **Απόλυτη ελευθερία στο λεξιλόγιο**, απρόσµενοι συνδυασµοί λέξεων. Χρησιµοποιούνται λέξεις ή φράσεις από οποιαδήποτε περιοχή του προφορικού ή γραπτού λόγου.